Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 70/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2004/C 16/06)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS 46/03

Κράτος μέλος: Ιταλία

Περιφέρεια: Veneto

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Χρηματοδοτική στήριξη των δαπανών συμβούλων, τεχνικής υποστήριξης και ειδίκευσης του προσωπικού για την προσαρμογή επιχειρηματικών συστημάτων σε ποιοτικά πρότυπα και απαιτήσεις

Νομική βάση: Art. 4 della legge regionale del Veneto n. 3 del 28.1.1997, in Bollettino ufficiale della Regione Veneto n. 9 del 1997

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 4423500 ευρώ

Μέγιστη ένταση ενίσχυσης: 50 % του κόστους των παρεχόμενων υπηρεσιών από εξωτερικές εταιρείες συμβούλων με ανώτατο όριο 15000 ευρώ ανά σχέδιο

Ημερομηνία εφαρμογής: Ημερομηνία από την οποία είναι δυνατή η χορήγηση ενισχύσεων: 5 Δεκεμβρίου 2002

Διάρκεια χορήγησης του καθεστώτος ή της μεμονωμένης ενίσχυσης: Προθεσμία χορήγησης ενισχύσεων: 31.12.2002. Ενδεικτική ημερομηνία για την καταβολή της τελευταίας δόσης: 31.12.2004

Στόχος της ενίσχυσης: Υποστήριξη της εισαγωγής επιχειρηματικών ποιοτικών συστημάτων σε ΜΜΕ της περιφέρειας του Veneto

Οικείοι οικονομικοί τομείς: Όλοι οι τομείς της οικονομίας εκτός από:

- δραστηριότητες συνδεόμενες με την παραγωγή, επεξεργασία και εμπορία προϊόντων του παραρτήματος Ι της Συνθήκης,

- εξαγωγικές δραστηριότητες,

- άνθρακας και χάλυβας,

- συνθετικές ίνες,

- αυτοκινητοβιομηχανία,

- μεταφορές (με εξαίρεση την ιταλική στατιστική υπηρεσία (STAT) κωδικοί 602, 6021, 6022, 6023, 6024, 6025, 631, 6311, 6312, 632 και 6321),

- ναυπηγία,

- αλιεία,

- εμπόριο, τουρισμός και υπηρεσίες που καλύπτονται από τον νόμο Legge regionale del Veneto, της 10ης Απριλίου 1998 (ΦΕΚ του Veneto 33/1998) "interventi regionali a favore della qualita e dell'innovazione nei settori del commercio, del turismo e dei servizi"

Επωνυμία και διεύθυνση της επιδοτούσας αρχής: Regione Veneto Giunta regionale Palazzo Balbi

Dorsoduro 3901

I - 30100 Venezia

Άλλες πληροφορίες: Επενδύσεις άνω των 1,5 εκατ. ευρώ δεν είναι επιλέξιμες.

Το καθεστώς ενίσχυσης δεν ισχύει για εξαγωγικές δραστηριότητες, δηλαδή δεν πρόκειται για ενισχύσεις που αφορούν άμεσα εξαγόμενες ποσότητες, τη σύσταση και λειτουργία διανεμητικού δικτύου ή άλλες τρέχουσες δαπάνες συνδεόμενες με την εξαγωγική δραστηριότητα ούτε εξαρτώνται από τη χρήση εγχώριων προϊόντων έναντι εισαγομένων.

Επιλέξιμες είναι μόνον οι δαπάνες που πραγματοποιούνται μετά την ημερομηνία υποβολής της αίτησης ενίσχυσης.

Η ενίσχυση χορηγείται μετά από τεχνικό, οικονομικό και χρηματοπιστωτικό έλεγχο που αφορά:

- τον καινοτόμο και αυθεντικό χαρακτήρα της αποκτώμενης τεχνογνωσίας,

- την αξία της εν λόγω τεχνογνωσίας για καινοτόμα προϊόντα και διαδικασίες που αυξάνουν την ανταγωνιστικότητα και ενθαρρύνουν την ανάπτυξη,

- τη συνάφεια και συνοχή των αναφερόμενων δαπανών εφαρμογής του σχεδίου,

- το εφικτό των αποτελεσμάτων που προβλέπει ο αιτών.

Επιλέξιμες είναι μόνον οι υπηρεσίες συμβούλων που δεν έχουν συνεχή ή τακτικό χαρακτήρα και δεν συνδέονται με τις κανονικές δαπάνες λειτουργίας της επιχείρησης.

Περαιτέρω προϋπόθεση για τη χορήγηση ενίσχυσης είναι η χρηματοδότηση της επένδυσης από τράπεζα που έχει ελέγξει την πιστοληπτική ικανότητα και τις αναπτυξιακές προοπτικές της επιχείρησης

Αριθμός ενίσχυσης: XS 97/01

Κράτος μέλος: Ιταλία

Περιφέρεια: Σικελία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Επενδυτικές ενισχύσεις για ΜΜΕ στους διανεμητικούς κλάδους

Νομική βάση: Art. 60 della L.R. 23.12.2000 n. 32 e art. 113 della L.R. 3.5.2001 n. 6

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 5000 εκατ. ITL (2001)

Μέγιστη ένταση ενίσχυσης: 35 % καθαρό ισοδύναμο επιχορήσης + 15 % ακαθάριστο ισοδύναμο επιχορήγησης

Ημερομηνία εφαρμογής: Θα καθοριστεί μετά τη σύναψη της συμφωνίας με καθένα από τους δικαιούχους και αφού προηγηθεί δημοσίευση πρόσκλησης υποβολής αιτήσεων

Διάρκεια χορήγησης του καθεστώτος ή της μεμονωμένης ενίσχυσης: Έως το 2006

Στόχος της ενίσχυσης: Διευκόλυνση της πρόσβασης ΜΜΕ σε πιστώσεις

Οικείοι οικονομικοί τομείς: Διανεμητικοί κλάδοι

Επωνυμία και διεύθυνση της επιδοτούσας αρχής: Assessorato regionale Cooperazione, commercio, artigianato e pesca Via degli Emiri n. 43 Palermo

Άλλες πληροφορίες: Η ενίσχυση λαμβάνει τη μορφή:

α) επιδοτούμενων δανείων,

β) επιχορηγήσεων για πληρωμές μισθωμάτων,

γ) επιχορηγήσεις για την ελάφρυνση των τόκων για δάνεια που συνάφθηκαν με πιστωτικά ιδρύματα,

δ) επιχορηγήσεις κεφαλαίων για τις επενδύσεις που καλύπτονται παραπάνω από τα σημεία α), β) και γ)

Αριθμός ενίσχυσης: XS 99/01

Κράτος μέλος: Ιταλία

Περιφέρεια: Σικελία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Επενδυτικές ενισχύσεις προς μικρομεσαίες βιοτεχνικές επιχειρήσεις

Νομική βάση: Art. 48 L.R. 23.12.2000 n. 32 con modificazioni ed integrazioni apportate dall'art, 111, commi 1 e 2 della L.R. 3.5.2001 n. 6

Μέγιστη ένταση ενίσχυσης: 35 % ΚΙΕ + 15 % ΑΙΕ για ΜΜΕ

Ημερομηνία εφαρμογής: Θα καθοριστεί μετά τη σύναψη της συμφωνίας με καθένα από τους δικαιούχους και αφού προηγηθεί δημοσίευση πρόσκλησης υποβολής αιτήσεων

Διάρκεια χορήγησης του καθεστώτος ή της μεμονωμένης ενίσχυσης: Έως το 2006

Στόχος της ενίσχυσης: Υποστήριξη βιοτεχνικών ΜΜΕ για τη δημιουργία νέων εργαστηρίων ή την αναδιάρθρωση ή επέκταση υφιστάμενων εργαστηρίων

Οικείοι οικονομικοί τομείς: Βιοτεχνικές επιχειρήσεις που δεν ασχολούνται με την επεξεργασία και εμπορία γεωργικών προϊόντων ή την παραγωγή, επεξεργασία και εμπορία αλιευτικών ή υδατοκαλλιεργητικών προϊόντων και δεν δραστηριοποιούνται στους τομείς των μεταφορών, του χάλυβαη, της ναυπηγίας, των συνθετικών ινών και της αυτοκινητοβιομηχανίας

Επωνυμία και διεύθυνση της επιδοτούσας αρχής: Assessorato regionale Cooperazione, commercio, artigianato e pesca Via degli Emiri n. 43 Palermo

Άλλες πληροφορίες: Η ενίσχυση μπορεί να λάβει μια από τις κάτωθι μορφές:

είτε ως επιχορηγήσεις κεφαλαίου, επιδοτούμενα δάνεια ή επιχορηγήσεις για ελάφρυνση των τόκων ή για μισθωτήριες πληρωμές,

είτε ως συνδυασμός επιχορηγήσεων κεφαλαίου συν επιδοτούμενο δάνειο ή επιχορηγήσεις κεφαλαίου συν επιχορηγήσεις για την ελάφρυνση τόκων ή για μισθωτήριες πληρωμές